Diari Oficial de la Generalitat Valenciana


Sumari del DOGV 5871, del 16-10-2008 (2008/11514)

DECRET 148/2008, de 10 d'octubre, del Consell, pel qual es concedix la Gran Creu de l'Orde de Jaume I el Conqueridor als cardenals Antonio Cañizares Llovera, Ricard Maria Carles Gordó i Agustín García-Gasco Vicente.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11608


Data del document
:   10-10-2008

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 148/2008, de 10 d'octubre, del Consell, pel qual es concedix la Gran Creu de l'Orde de Jaume I el Conqueridor als cardenals Antonio Cañizares Llovera, Ricard Maria Carles Gordó i Agustín García-Gasco Vicente. [2008/11687]  
Pel Decret 12/2008, d'1 de febrer, del Consell, es va constituir l'Orde de Jaume I el Conqueridor, per a distingir aquelles persones físiques o jurídiques que, pels seus mèrits, hagen destacat en els àmbits cultural, professional, econòmic, cívic o social, o pels seus serveis al desenvolupament i el progrés de la Comunitat Valenciana, a la recuperació i la dignificació de la seua cultura, identitat i símbols, i a la difusió dels valors autòctons del poble valencià.  
En l'article 4 s'establix que la Gran Creu de l'Orde podrà ser concedida a persones físiques que hagen nascut en la Comunitat Valenciana o que, en el moment de la concessió, tinguen la condició política de valencià.  
El senyor Antonio Cañizares Llovera, nascut a Utiel, ha sigut professor a Salamanca i Madrid, bisbe d'Àvila i arquebisbe de Granada. Actualment és cardenal primat d'Espanya i arquebisbe de Toledo.  
El senyor Ricard Maria Carles Gordó va nàixer a València i ha sigut bisbe de Tortosa i arquebisbe de Barcelona. Va ser nomenat cardenal per Joan Pau II.  
El senyor Agustín García-Gasco Vicente, nascut a Toledo i fill adoptiu de València, ha sigut bisbe auxiliar de Madrid, secretari de la Conferència Episcopal i des de fa més de 15 anys, arquebisbe de València. Recentment ha sigut nomenat cardenal pel papa Benet XVI.  
Els tres cardenals han desenvolupat una ingent labor en favor d'una societat valenciana més justa i solidària mostrant el seu compromís amb la defensa i protecció dels valors socials i culturals de la Comunitat Valenciana.  
Per això, com a reconeixement al seu treball i dedicació a la nostra terra, a proposta del president de la Generalitat i amb la deliberació prèvia del Consell, en la reunió del dia 10 d'octubre de 2008,  
DECRETE  
Article únic   
Concedir la Gran Creu de l'Orde de Jaume I el Conqueridor a:  
- Sa Eminència Reverendíssima Senyor Antonio Cañizares Llovera.  
- Sa Eminència Reverendíssima Senyor Ricard Maria Carles Gordó.  
- Sa Eminència Reverendíssima Senyor Agustín García-Gasco Vicente.  
DISPOSICIÓ FINAL   
Única  
Este decret tindrà efectes des del dia en què s'aprova.  
Alacant, 10 d'octubre de 2008  
El president de la Generalitat,  
FRANCISCO CAMPS ORTIZ